CELEX: 42018X1857
Language: lv
Date: 2018-11-28 00:00:00
Title: Apvienoto Nāciju Organizācijas Eiropas Ekonomikas komisijas (ANO EEK) Noteikumi Nr. 39 – Vienoti noteikumi par transportlīdzekļu apstiprināšanu attiecībā uz spidometra un odometra iekārtu un tās uzstādīšanu [2018/1857]

28.11.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 302/106
               
            
         Saskaņā ar starptautisko publisko tiesību normām juridisks spēks ir tikai ANO EEK dokumentu oriģināliem. Šo noteikumu statuss un spēkā stāšanās datums būtu jāpārbauda ANO EEK statusa dokumenta TRANS/WP.29/343 jaunākajā redakcijā, kas pieejama tīmekļa vietnē:
         http://www.unece.org/trans/main/wp29/wp29wgs/wp29gen/wp29fdocstts.html
         Apvienoto Nāciju Organizācijas Eiropas Ekonomikas komisijas (ANO EEK) Noteikumi Nr. 39 – Vienoti noteikumi par transportlīdzekļu apstiprināšanu attiecībā uz spidometra un odometra iekārtu un tās uzstādīšanu [2018/1857]
         Ar visiem grozījumiem līdz
         01. grozījumu sērijas 1. papildinājumam – spēkā stāšanās datums: 2017. gada 10. oktobris
         SATURS
         NOTEIKUMI
         
                     1.
                  
                  Darbības joma
                  
               
                     2.
                  
                  Definīcijas
                  
               
                     3.
                  
                  Apstiprinājuma pieteikums
                  
               
                     4.
                  
                  Apstiprinājums
                  
               
                     5.
                  
                  Specifikācijas
                  
               
                     6.
                  
                  Transportlīdzekļa tipa pārveidojumi
                  
               
                     7.
                  
                  Ražošanas atbilstība
                  
               
                     8.
                  
                  Sankcijas par ražošanas neatbilstību
                  
               
                     9.
                  
                  Par apstiprināšanas testu veikšanu atbildīgo tehnisko dienestu un tipa apstiprinātāju iestāžu nosaukumi un adreses
                  
               
                     10.
                  
                  Pārejas noteikumi
                  
               PIELIKUMI
         
                     1.
                  
                  Paziņojums
                  
               
                     2.
                  
                  Apstiprinājuma marķējuma zīmju izkārtojums
                  
               
                     3.
                  
                  Spidometra precizitātes tests ražošanas atbilstībai
                  
               1.   DARBĪBAS JOMA
         Šie noteikumi attiecas uz L, M un N kategorijas transportlīdzekļu apstiprināšanu (1).
         2.   DEFINĪCIJAS
         Šajos noteikumos:
         
                     2.1.
                  
                  
                     “transportlīdzekļa apstiprinājums” ir transportlīdzekļa tipa apstiprinājums attiecībā uz tā spidometra un odometra iekārtu un tās uzstādīšanu;
                  
               
                     2.2.
                  
                  
                     “transportlīdzekļa tips attiecībā uz tā spidometru un odometru” ir transportlīdzekļi, kam savstarpēji nav būtisku atšķirību, kur šādas atšķirības var attiekties, jo īpaši, šādos aspektos:
                     
                                 2.2.1.
                              
                              
                                 riepu izmēra apzīmējums, kuras izvēlas no parasti uzstādāmām riepām;
                              
                           
                                 2.2.2.
                              
                              
                                 kopējā pārnesumu attiecība, ieskaitot jebkādus palēninošos pārnesumus, pārvadā uz spidometru;
                              
                           
                                 2.2.3.
                              
                              
                                 spidometra tips, ko raksturo:
                                 
                                             2.2.3.1.
                                          
                                          
                                             spidometra mērmehānisma pielaides;
                                          
                                       
                                             2.2.3.2.
                                          
                                          
                                             spidometra tehniskā konstante;
                                          
                                       
                                             2.2.3.3.
                                          
                                          
                                             parādīto ātrumu diapazons;
                                          
                                       
                           
                                 2.2.4.
                              
                              
                                 odometra tips, ko raksturo:
                                 
                                             2.2.4.1.
                                          
                                          
                                             odometra tehniskā konstante;
                                          
                                       
                                             2.2.4.2.
                                          
                                          
                                             ciparu skaits;
                                          
                                       
                           
               
                     2.3.
                  
                  
                     “parasti uzstādītās riepas” ir riepas tips vai tipi, ar kādu(-iem) ražotājs nodrošina konkrēto transportlīdzekļa tipu; ziemas riepas neuzskata par parasti uzstādītām riepām;
                  
               
                     2.4.
                  
                  
                     “parastais darba spiediens” ir transportlīdzekļa ražotāja norādītais spiediens aukstā riepā, palielināts par 0,2 bar;
                  
               
                     2.5.
                  
                  
                     “spidometrs” ir tā spidometra iekārtas daļa, kas vadītājam rāda viņa transportlīdzekļa ātrumu konkrētajā brīdī (2);
                     
                                 2.5.1.
                              
                              
                                 “spidometra mērmehānisma pielaides” ir paša spidometra kā instrumenta precizitāte, izteikta kā ātruma uzrādīšanas augšējā un apakšējā robeža ātruma ievades diapazonam;
                              
                           
                                 2.5.2.
                              
                              
                                 “spidometra tehniskā konstante” ir sakarība starp ievades apgriezieniem vai impulsiem minūtē un konkrēto parādīto ātrumu;
                              
                           
               
                     2.6.
                  
                  
                     “odometrs” ir odometra iekārtas daļa, kas vadītājam rāda kopējo transportlīdzekļa reģistrēto nobraukumu kopš ekspluatācijas uzsākšanas;
                     2.6.1.   “odometra tehniskā konstante” ir sakarība starp ievades apgriezieniem vai impulsiem un transportlīdzekļa nobraukto attālumu;
                  
               
                     2.7.
                  
                  
                     “neslogots transportlīdzeklis” ir transportlīdzeklis nokomplektētā stāvoklī ar degvielu, dzesēšanas šķidrumu, eļļu, instrumentiem un rezerves riteni (ja transportlīdzekļa ražotājs to iekļāvis standarta aprīkojumā), ar 75 kg smagu vadītāju, bet bez līdzbraucēja, neobligātā aprīkojuma vai kravas.
                  
               3.   APSTIPRINĀJUMA PIETEIKUMS
         3.1.   Pieteikumu par transportlīdzekļa tipa apstiprinājumu attiecībā uz spidometra un odometra iekārtu un tās uzstādīšanu iesniedz transportlīdzekļa ražotājs vai tā pienācīgi pilnvarots pārstāvis.
         3.2.   Tam pievieno šādus dokumentus trijos eksemplāros un šādu informāciju:
         3.2.1.   transportlīdzekļa tipa aprakstu attiecībā uz elementiem, kas minēti šo noteikumu 2.2., 2.3., 2.4., 2.5. un 2.6. punktā; norāda transportlīdzekļa tipu.
         3.3.   Apstiprināšanas testus veicošajam tehniskajam dienestam iesniedz apstiprināmā transportlīdzekļa tipa neslogotu paraugu.
         3.4.   Tipa apstiprinātāja iestāde pirms tipa apstiprinājuma piešķiršanas pārliecinās par pienācīgu pasākumu esību ražošanas atbilstības efektīvas kontroles nodrošināšanai.
         4.   APSTIPRINĀJUMS
         4.1.   Ja transportlīdzekļa tips, kas iesniegts apstiprināšanai saskaņā ar šiem noteikumiem, atbilst šo noteikumu prasībām attiecībā uz spidometra un odometra iekārtu un tās uzstādīšanu, šim transportlīdzekļa tipam piešķir apstiprinājumu.
         4.2.   Katram apstiprinātajam tipam piešķir apstiprinājuma numuru. Pirmie divi cipari ir pēdējās grozījumu sērijas numurs, kuri šajos noteikumos iekļauti apstiprinājuma piešķiršanas laikā. Viena un tā pati līgumslēdzēja puse nedrīkst piešķirt to pašu numuru citam transportlīdzekļa tipam atbilstoši šo noteikumu 6. punktam.
         4.3.   Paziņojumu par transportlīdzekļa tipa apstiprinājumu vai apstiprinājuma atteikumu atbilstoši šiem noteikumiem nosūta šos noteikumus piemērojošajām Nolīguma pusēm, izmantojot šo noteikumu 1. pielikumā dotajam paraugam atbilstošu veidlapu un uzstādīšanas shēmas, kuras iesniedzis apstiprinājuma pieteicējs, formātā, kas nepārsniedz A4 (210 × 297 mm) vai ir salocītas līdz šādam formātam un ir pienācīgā mērogā.
         4.4.   Katram transportlīdzeklim, kas atbilst saskaņā ar šiem noteikumiem apstiprinātam transportlīdzekļa tipam, skaidri redzamā un viegli pieejamā vietā, kas norādīta apstiprinājuma veidlapā, piestiprina starptautisku apstiprinājuma marķējuma zīmi, kas sastāv no:
         
                     4.4.1.
                  
                  
                     apļa, kas aptver burtu “E”, un tam līdzās esoša tās valsts pazīšanas numura, kura piešķīrusi apstiprinājumu (3);
                  
               
                     4.4.2.
                  
                  
                     pa labi no 4.4.1. punktā noteiktā apļa – šo noteikumu numurs, aiz tā burts “R”, domuzīme un apstiprinājuma numurs.
                  
               4.5.   Ja transportlīdzeklis atbilst tipam, kas apstiprināts saskaņā ar vieniem vai vairākiem citiem noteikumiem, kas pievienoti šim Nolīgumam, valstī, kura ir izsniegusi apstiprinājumu saskaņā ar šiem noteikumiem, 4.4.1. punktā norādītais simbols nav jāatkārto; šādā gadījumā noteikumu un apstiprinājuma numurus un visu to noteikumu papildu simbolus, saskaņā ar kuriem piešķirts apstiprinājums valstī, kas piešķīrusi apstiprinājumu saskaņā ar šiem noteikumiem, norāda vertikālās slejās pa labi no 4.4.1. punktā noteiktā simbola.
         4.6.   Apstiprinājuma marķējuma zīme ir skaidri salasāma un neizdzēšama.
         4.7.   Apstiprinājuma marķējuma zīme atrodas ražotāja piestiprinātās transportlīdzekļa datu plāksnītes tuvumā vai uz tās.
         4.8.   Apstiprinājuma marķējuma zīmju izkārtojuma piemēri doti šo noteikumu 2. pielikumā.
         5.   SPECIFIKĀCIJAS
         5.1.   Apstiprināmajā transportlīdzeklī ir uzstādīts šo noteikumu prasībām atbilstošs, iebūvēts spidometrs un odometrs.
         5.2.   Spidometra displejam jāatrodas vadītāja tiešā skata laukā un jābūt skaidri salasāmam gan dienā, gan naktī. Parādīto ātrumu diapazonam jābūt pietiekami lielam, lai tas ietvertu šī tipa transportlīdzekļa maksimālo ātrumu, kādu norādījis ražotājs.
         5.2.1.   Gadījumā, ja spidometri paredzēti M, N un L3, L4, L5 un L7 kategorijas transportlīdzekļiem, iedaļām jābūt 1, 2, 5 vai 10 km/h. Ātruma skaitliskajām vērtībām jābūt parādītām displejā šādi: ja lielākā vērtība displejā nepārsniedz 200 km/h, ātruma vērtības norāda ar intervāliem, kas nepārsniedz 20 km/h; ja lielākā vērtība displejā pārsniedz 200 km/h, tad ātruma vērtības norāda ar intervāliem, kas nepārsniedz 30 km/h. Parādītā ātruma skaitlisko vērtību intervāliem nav jābūt vienādiem.
         Ja iestatījumi ļauj vadītājam izvēlēties starp ātrumu km/h un mph (jūdzes stundā), ātrums konkrētajā brīdī drīkst tikt parādīts vai nu km/h, vai mph. Attiecīgajai mērvienībai vienmēr jābūt redzamai.
         5.2.2.   M, N, un L3, L4, L5, un L7 transportlīdzekļu gadījumā, kuri ražoti pārdošanai valstīs, kur izmanto britu mērvienību sistēmu, spidometram jābūt marķētam arī jūdzēs stundā (mph); iedaļām jābūt 1, 2, 5 vai 10 mph.
         Ātrums drīkst tikt parādīts konkrētā brīdī vai nu km/h vai mph ar nosacījumu, ka iestatījumi ļauj vadītājam izvēlēties starp ātrumu, izteiktu km/h un mph, un tādā gadījumā attiecīgā mērvienība tiek rādīta pastāvīgi.
         Ātruma skaitliskās vērtības rāda displejā ar intervāliem, kas nepārsniedz 20 mph un kuras sākas ar 10 vai 20 mph. Parādītā ātruma skaitlisko vērtību intervāliem nav jābūt vienādiem.
         5.2.3.   L1 (mopēdi), L2 un L6 kategorijas transportlīdzekļiem paredzētu spidometru gadījumā displeja rādījumi nedrīkst pārsniegt 80 km/h. Iedaļām jābūt 1, 2, 5 vai 10 km/h, un marķētās parādītā ātruma skaitliskās vērtības nedrīkst pārsniegt 10 km/h. Parādītā ātruma skaitlisko vērtību intervāliem nav jābūt vienādiem.
         5.2.4.   L1, L2 un L6 kategorijas transportlīdzekļu gadījumā, kuri ražoti pārdošanai valstīs, kur izmanto britu mērvienību sistēmu, spidometram arī jābūt marķētam mph; iedaļām jābūt 1, 2, 5 vai 10 mph. Ātruma skaitliskās vērtības rāda displejā ar intervāliem, kas nepārsniedz 10 mph un kuras sākas ar 10 vai 20 mph. Parādītā ātruma skaitlisko vērtību intervāliem nav jābūt vienādiem. Ja iestatījums ļauj vadītājam izvēlēties starp ātrumu km/h un mph, ātrums konkrētā brīdī drīkst tikt parādīts vai nu km/h, vai mph. Attiecīgajai mērvienībai jābūt pastāvīgi redzamai.
         5.3.   Spidometra iekārtas precizitāti testē saskaņā ar šādu procedūru.
         
                     5.3.1.
                  
                  
                     Transportlīdzekli aprīko ar parasti uzstādāmām riepām, kā noteikts šo noteikumu 2.3. punktā. Testu veic katram spidometra tipam, ko ražotājs paredzējis uzstādīt.
                  
               
                     5.3.2.
                  
                  
                     Testu veic transportlīdzeklim ar masu neslogotā stāvoklī. Mērījumu nolūkā var izmantot papildu masu. Transportlīdzekļa masu un tās sadalījumu pa asīm norāda apstiprinājuma paziņojumā (skatīt 1. pielikuma 7. pozīciju).
                  
               
                     5.3.3.
                  
                  
                     Standarttemperatūrai spidometra atrašanās vietā jābūt 23 ± 5 °C.
                  
               
                     5.3.4.
                  
                  
                     Katra testa laikā spiedienam riepās jābūt parastajam darba spiedienam, kā noteikts 2.4. punktā.
                  
               
                     5.3.5.
                  
                  
                     Transportlīdzekli testē pie šādiem ātrumiem:
                     
                                 Maksimālais projektētais transportlīdzekļa ātrums (Vmax), kādu norādījis transportlīdzekļa ražotājs (km/h)
                              
                              
                                 Testa ātrums (V1)
                                 (km/h)
                              
                           
                                 Vmax ≤ 45
                              
                              
                                 80 % no Vmax
                                 
                              
                           
                                 45 < Vmax ≤ 100
                              
                              
                                 40 km/h un 80 % Vmax
                                 
                                 (ja rezultējošais ātrums ir ≥ 55 km/h)
                              
                           
                                 100 < Vmax ≤ 150
                              
                              
                                 40 km/h, 80 km/h un 80 % Vmax
                                 
                                 (ja rezultējošais ātrums ir ≥ 100 km/h)
                              
                           
                                 150 < Vmax
                                 
                              
                              
                                 40 km/h, 80 km/h un 120 km/h
                              
                           
               
                     5.3.6.
                  
                  
                     Transportlīdzekļa patiesā ātruma noteikšanai izmantoto testa mērinstrumentu precizitātei jābūt ± 0,5 procenti.
                     5.3.6.1.   Testa trases virsmai tās izmantošanas laikā jābūt gludai un sausai un jānodrošina pietiekama saķere.
                     5.3.6.2.   Ja testam izmanto ruļļu dinamometru, ruļļa diametram ir jābūt vismaz 0,4 m.
                  
               5.4.   Parādītais ātrums nedrīkst būt mazāks par transportlīdzekļa patieso ātrumu. Testa ātrumos, kas norādīti 5.3.5. punktā, jāizpildās šādai sakarībai starp parādīto ātrumu (V1) un patieso ātrumu (V2).
         0 ≤ (V1 – V2) ≤ 0,1 V2 + 4 km/h
         5.5.   Odometra displejam jābūt vadītājam redzamam vai pieejamam. Odometram jārāda vismaz 6 ciparu vesels skaitlis M un N kategorijas transportlīdzekļos un vismaz 5 ciparu vesels skaitlis L kategorijas transportlīdzekļos. Tomēr tipa apstiprinātājas iestādes drīkst pieņemt arī vismaz 5 ciparu veselu skaitli M un N kategorijas transportlīdzekļiem, ja to pamato paredzētais transportlīdzekļa lietojums.
         5.5.1.   Tādu transportlīdzekļu gadījumā, kuri ražoti pārdošanai valstīs, kur izmanto britu mērvienību sistēmu, odometram jābūt marķētam jūdzēs.
         6.   TRANSPORTLĪDZEKĻA TIPA PĀRVEIDOJUMI
         6.1.   Par katru transportlīdzekļa tipa pārveidojumu ziņo tipa apstiprinātājai iestādei, kas apstiprinājusi transportlīdzekļa tipu. Šī iestāde tad drīkst vai nu:
         
                     6.1.1.
                  
                  
                     uzskatīt, ka izdarītajiem pārveidojumiem nevarētu būt ievērojama negatīva ietekme un ka transportlīdzeklis jebkurā gadījumā joprojām atbilst prasībām; vai
                  
               
                     6.1.2.
                  
                  
                     pieprasīt vēl vienu testa ziņojumu no tehniskā dienesta, kas ir atbildīgs par testu veikšanu.
                  
               6.2.   Paziņojumu par apstiprinājuma apstiprināšanu vai atteikšanu, iekļaujot datus par pārveidojumiem, nosūta šos noteikumus piemērojošajām Nolīguma pusēm, ievērojot 4.3. punktā noteikto procedūru.
         7.   RAŽOŠANAS ATBILSTĪBA
         7.1.   Ražošanas atbilstības procedūras atbilst Nolīguma 1. papildinājumā (E/ECE/TRANS/505/Rev.3) noteiktajām, ievērojot šādas prasības.
         7.2.   Katram saskaņā ar šiem noteikumiem apstiprinātam transportlīdzeklim jābūt ražotam tā, lai tas atbilstu apstiprinātajam tipam, izpildot šo noteikumu attiecīgās(-o) daļas(-u) prasības.
         7.3.   Katram transportlīdzekļa tipam veic pietiekamas pārbaudes attiecībā uz spidometra iekārtu un tās uzstādīšanu; jo īpaši, katram transportlīdzekļa tipam veic vismaz šo noteikumu 3. pielikumā noteiktos testus.
         7.4.   Apstiprinājumu piešķīrusī iestāde drīkst jebkurā laikā verificēt katrā ražotnē piemērotās atbilstības kontroles metodes. Šādu pārbaužu normāls biežums ir reize divos gados.
         7.5.   Ja atbilstīgi 7.4. punktā noteikto verifikāciju un pārbaužu gaitā konstatē neapmierinošus rezultātus, kompetentā iestāde nodrošina visu nepieciešamo pasākumu veikšanu iespējami ātrai ražošanas atbilstības atjaunošanai.
         8.   SANKCIJAS PAR RAŽOŠANAS NEATBILSTĪBU
         8.1.   Apstiprinājumu, kas saskaņā ar šiem noteikumiem piešķirts transportlīdzekļa tipam, drīkst anulēt, ja nav izpildītas iepriekš 7.1. punktā noteiktās prasības vai ja transportlīdzekļi nav izturējuši iepriekš 7. punktā noteiktos testus.
         8.2.   Ja šos noteikumus piemērojoša Nolīguma puse anulē tās iepriekš piešķirtu apstiprinājumu, tā nekavējoties par to informē citas šos noteikumus piemērojošās līgumslēdzējas puses, izmantojot šo noteikumu 1. pielikumā dotajam paraugam atbilstošu paziņojuma veidlapu.
         9.   PAR APSTIPRINĀŠANAS TESTU VEIKŠANU ATBILDĪGO TEHNISKO DIENESTU UN TIPA APSTIPRINĀTĀJU IESTĀŽU NOSAUKUMI UN ADRESES
         Šos noteikumus piemērojošās Nolīguma līgumslēdzējas puses paziņo Apvienoto Nāciju Organizācijas Sekretariātam tehnisko dienestu nosaukumus un adreses, kas atbildīgi par apstiprināšanas testu veikšanu, un tipa apstiprinātāju iestāžu nosaukumus un adreses, kuras piešķir apstiprinājumu un kurām jānosūta veidlapas, kas apliecina citās valstīs izdotu apstiprinājumu vai tā paplašinājumu, vai atteikumu, vai anulēšanu.
         10.   PĀREJAS NOTEIKUMI
         10.1.   No 01. sērijas grozījumu oficiālās spēkā stāšanās dienas līgumslēdzēja puse, kas piemēro šos noteikumus, neatsaka piešķirt vai atzīt tipa apstiprinājumus saskaņā ar šiem noteikumiem, kas grozīti ar 01. sērijas grozījumiem.
         10.2.   No 2017. gada 1. septembra līgumslēdzējas puses, kas piemēro šos noteikumus, piešķir jaunus tipa apstiprinājumus vienīgi tad, ja apstiprināmais transportlīdzekļa tips atbilst šo noteikumu prasībām, kas grozīti ar 01. sērijas grozījumiem.
         10.3.   Šos noteikumus piemērojošās līgumslēdzējas puses neatsakās piešķirt tipa apstiprinājumu paplašinājumus esošiem tipiem, kam apstiprinājumi piešķirti saskaņā ar šo noteikumu iepriekšējo sēriju grozījumiem.
         10.4.   No šo noteikumu 01. sērijas grozījumu spēkā stāšanās dienas līgumslēdzējas puses, kas piemēro šos noteikumus, drīkst turpināt atzīt tipa apstiprinājumus, kas piešķirti atbilstoši šo noteikumu iepriekšējo sēriju grozījumiem.
         
            (1)  Kā definēts Konsolidētajā rezolūcijā par transportlīdzekļu konstrukciju (R.E.3), dokuments ECE/TRANS/WP.29/78/Rev.6, 2. punkts. www.unece.org/trans/main/wp29/wp29wgs/wp29gen/wp29resolutions.html
         
            (2)  Tas neietver ātrumu rādošo tahogrāfa daļu, ja tas atbilst tipa apstiprinājuma specifikācijām, kuras nepieļauj absolūto starpību starp patieso un parādīto ātrumu, kura ir augstāka par lielumiem, kuri ir turpmāk šo noteikumu 5.4. punktā noteikto prasību izpildes rezultāts.
         
            (3)  1958. gada Nolīguma līgumslēdzēju pušu pazīšanas numuri ir norādīti Konsolidētās rezolūcijas par transportlīdzekļu konstrukciju (R.E.3) 3. pielikumā, dokuments ECE/TRANS/WP.29/78/Rev. 6, 3. pielikums. www.unece.org/trans/main/wp29/wp29wgs/wp29gen/wp29resolutions.html
      
      
         
            1. PIELIKUMS
            Teksts attēlu
            
               PAZIŅOJUMS
               (Maksimālais formāts: A4 (210 × 297 mm))
               (1)
               Izdevējs: iestādes nosaukums:
               par (2): apstiprinājuma piešķiršanu
               apstiprinājuma paplašinājumu
               apstiprinājuma atteikumu
               apstiprinājuma anulēšanu
               ražošanas pilnīgu izbeigšanu
               transportlīdzekļa tipam attiecībā uz spidometra un odometra iekārtu un tās uzstādīšanu atbilstoši Noteikumiem Nr. 39.
               Apstiprinājuma Nr. Paplašinājuma Nr.
               1. Transportlīdzekļa tirdzniecības nosaukums vai preču zīme:
               2. Transportlīdzekļa tips:
               3. Ražotāja nosaukums un adrese:
               4. Ražotāja pārstāvja nosaukums un adrese, ja attiecināms:
               5. Spidometra iekārtas apraksts:
               5.1. Dati par parasti uzstādītām riepām:
               5.2. Dati par riepām, kas uzstādītas testa laikā:
               5.3. Spidometra iekārtas attiecība:
               6. Odometra iekārtas apraksts:
               7. Transportlīdzekļa masa testa laikā un tās sadalījums pa asīm:
               8. Varianti:
               9. Transportlīdzeklis nodots apstiprināšanai:
               10. Par apstiprinājuma testu veikšanu atbildīgais tehniskais dienests:
               11. Šī dienesta izdotā ziņojuma datums:
               12. Šī dienesta izdotā ziņojuma numurs:
               13. Apstiprinājums piešķirts/atteikts/paplašināts/anulēts (2)
               14. Apstiprinājuma marķējuma zīmes atrašanās vieta uz transportlīdzekļa:
               15. Vieta:
               16. Datums:
               17. Paraksts:
               (1) Tās valsts pazīšanas numurs, kura piešķīrusi, paplašinājusi, atteikusi vai anulējusi apstiprinājumu (apstiprināšanas prasības skatīt noteikumos).
               (2) Nevajadzīgo svītrot.
            
         
      
      
         
            2. PIELIKUMS
            
               APSTIPRINĀJUMA MARĶĒJUMA ZĪMJU IZKĀRTOJUMS
            
            A PARAUGS
            (skatīt šo noteikumu 4.4. punktu)
            a = vismaz 8 mm
            Šī transportlīdzeklim piestiprinātā apstiprinājuma marķējuma zīme rāda, ka attiecīgais transportlīdzekļa tips ir apstiprināts Nīderlandē (E 4) atbilstoši Noteikumiem Nr. 39. Apstiprinājuma numurs norāda, ka apstiprinājums ir piešķirts saskaņā ar ANO Noteikumu Nr. 39 prasībām, kuros iekļauti 01. sērijas grozījumi.
            B PARAUGS
            (skatīt šo noteikumu 4.5. punktu)
            a = vismaz 8 mm
            Šī transportlīdzeklim piestiprinātā apstiprinājuma marķējuma zīme rāda, ka attiecīgais transportlīdzekļa tips ir apstiprināts Nīderlandē (E 4) saskaņā ar Noteikumiem Nr. 39 un 33 (1). Apstiprinājuma numuri norāda, ka attiecīgo apstiprinājumu piešķiršanas datumos Noteikumos Nr. 39 bija ietverti 01. sērijas grozījumi, bet Noteikumi Nr. 33 joprojām bija to sākotnējā redakcijā.
            
               (1)  Otrais numurs norādīts tikai kā piemērs.
         
      
      
         
            3. PIELIKUMS
            
               SPIDOMETRA PRECIZITĀTES TESTS RAŽOŠANAS ATBILSTĪBAI
            
            1.   TESTA APSTĀKĻI
            Testa apstākļiem jābūt tādiem, kā noteikts šo noteikumu 5.3.1. līdz 5.3.6. punktā.
            2.   PRASĪBAS
            Ražošanu uzskata par atbilstošu šiem noteikumiem, ja starp ātrumu, ko parāda spidometra displejā (V1), un patieso ātrumu (V2) pastāv šāda sakarība:
            
                         
                     
                     
                        M un N kategorijas transportlīdzekļu gadījumā:
                        0 ≤ (V1 – V2) ≤ 0,1 V2 + 6 km/h;
                     
                  
                         
                     
                     
                        L3, L4 un L5 kategorijas transportlīdzekļu gadījumā:
                        0 ≤ (V1 – V2) ≤ 0,1 V2 + 8 km/h;
                     
                  
                         
                     
                     
                        L1 un L2 kategorijas transportlīdzekļu gadījumā:
                        0 ≤ (V1 – V2) ≤ 0,1 V2 + 4 km/h.